b'\n_START_ARTICLE_\nGreens\n_START_PARAGRAPH_\nGreens eller Greens Erhvervsinformation blev stiftet i 1883, da vekselerer og medstifter af Det Danske Handelskammer, Theodor Green for f\xc3\xb8rste gang udgav bogen "Danske Fonds og Aktier"._NEWLINE_Ingen virksomheder havde p\xc3\xa5 dette tidspunkt oplysningspligt, og det blev Theodor Greens vision at skabe mere \xc3\xa5benhed omkring ejerforhold, regnskaber og bestyrelse. En vision, Greens den dag i dag arbejder efter._NEWLINE_H\xc3\xb8j kvalitet og trov\xc3\xa6rdighed har altid v\xc3\xa6ret kendetegnet for Greens i arbejdet med dansk erhvervsliv. Redaktionen p\xc3\xa5 Greens sikrer aktuelle og valide data ved daglige opdateringer p\xc3\xa5 baggrund af meddelser fra Erhvervs- og Selskabsstyrelsen, Fondsb\xc3\xb8rsen, aviser, fagtidsskrifter samt et t\xc3\xa6t samarbejde med virksomhederne, der er i databasen. Greens udgives stadig i bogform men det er onlinel\xc3\xb8sningen, der aktivt s\xc3\xa6lges da informationerne her opdateres dagligt._NEWLINE_Greens er i dag bosiddende i S\xc3\xb8borg, og man har endvidere specialiseret sig i at kortl\xc3\xa6gge topchefernes netv\xc3\xa6rk for at skabe overblik over sammenh\xc3\xa6nge i dansk erhvervsliv.'